lflage/wiki-talks huggingface dataset:
Keskustelu:Raimo Goyarrola

message: Herää kysymys millä nimellä aidosti tunnetaan? -- Cimon Avaro 2. lokakuuta 2023 kello 18.25 (EEST)
replies: text: Julkaissut kirjoja Suomessa ja suomeksi nimellä Raimo, ks. KANTO-auktoriteettitunnisteista. Jokaisessa suomenkielisessä uutisessa ja katolisen kirkon tiedotteessa nimellä Raimo Goyarrola. Muutti Suomeen 2006 ja kotoutti nimensä Ramón Raimoksi... Tuolla nimellä siis oikeastikin tunnetaan. --Suomalta (keskustelu) 2. lokakuuta 2023 kello 18.59 (EEST)
replies: text: :Onko nimi virallinen? Eli onko hän virallisesti muuttanut nimensä Raimoksi? Raimo-nimellä toki tunnetaan, ja sillä perusteella artikkelin otsikkona on Raimo Goyarrola aivan oikein. Sen sijaan aloitusvirkkeessä pitäisi olla selkeästi nähtävissä, mikä on virallinen ja mikä epävirallinen nimi. Siis, jos se Raimo ei ole virallinen, niin esim. Ramón "Raimo".. (kuten jossain vaiheessa olikin), ja jos taas on virallisesti muuttanut nimensä, niin esim. Raimo (vuoteen xxxx Ramón...) tai jotain vastaavaa. Makevonlake (keskustelu) 14. lokakuuta 2023 kello 20.40 (EEST)
replies: text: ::Luulen niin. Kaikissa tarkistamissani uutisissa millä tahansa kielellä (suomi, englanti, espanja, saksa) ja Vatikaanin tiedotteessa (artikkelin lähteenä) nimi on tuossa muodossa ja järjestyksessä "Raimo Ramón Goyarrola Belda"... Raimona osallistunut myös tutkimuksen kirjoittamiseen Helsingin yliopistolle . Seuraavassa haastattelu nimen taustasta: "Mutta nyt Raimo Ramon Goyarrola on Suomen kansalainen. Hän rakastui Suomeen niin palavasti, että halusi paikallisen etunimen. – Ramon on kastenimeni, Raimo on missionimeni." SLEY: Baskipappi rakastui Suomeen. Voidaan toki kysyä muutoksen tekijältäkin . --Suomalta (keskustelu) 14. lokakuuta 2023 kello 21.07 (EEST)

text: ::Nimi on virallinen. Lukee hänen passissaan. Tämän vastauksen sain, kun kysyin häneltä. Siis: Raimo Ramón Goyarrola Belda.

text: ::Katolisen kirkon sivuilla Suomessa nimi on kaikkialla vain ja ainoastaan Raimo Goyarrola. Holmare (keskustelu) 14. lokakuuta 2023 kello 21.17 (EEST)
replies: text: :::Asiapa sitten selvä. Jos nimi on virallinen, niin sitten se on oikein. Voisi sen ehkä jossain kohtaa artikkelia mainita, että on ottanut tuon suomalaisen nimen Suomeen muutettuaan, ettei aiheuta ihmetystä lukijoissa. Makevonlake (keskustelu) 15. lokakuuta 2023 kello 07.41 (EEST)
thread_title:  Raimo?
Keskustelu:John Slattery

message: Onko wikissä pakko olla juonipaljastuksia mukana ilman varoitusta? (=hahmo kuoli neljännellä tuotantokaudella) 46.254.99.131 3. lokakuuta 2023 kello 09.27 (EEST)
thread_title:  Juonipaljastukset
Keskustelu:Anton Zeilinger

message: Moi, 
tapasin herra Zeilingerin tänään ja hän teki minuun suuren vaikutuksen. Suomenkielinen artikkeli on aika mitäänsanomaton mutta sitä olisi helppo täydentää muista kielistä. Onko se nykyään enää mahdollista? Nincompooper (keskustelu) 3. lokakuuta 2023 kello 21.51 (EEST)
thread_title:  Voisiko artikkelia laajentaa muista kielistä kääntämällä?
Keskustelu:Viljo Suokas

message: Pojat-minä… -linkki on vanhentunut eikä toimi. Arkistolinkki toimii.
Tällä hetkellä toiva linkki on
https://sotaveteraanit.fi/pojat-mina-en-enaa-jaksa-lukekaa-minulle-isa-meidan-100-vuotta-viljo-suokkaan-miestensa-kasivarsille-kuolleen-mannerheim-ristin-ritarin-nro-44-syntymasta/ 
Korjaisin itse mutta parempi kun korjaisi joku joka varmasti osaa. Wikitimonen (keskustelu) 4. lokakuuta 2023 kello 11.21 (EEST)
replies: text: Korjasin. –Anr (keskustelu) 11. lokakuuta 2023 kello 23.28 (EEST)
thread_title:  Vanhentunut linkki
Keskustelu:Rusalka (1867)

message: Artikkelissa päiväksi mainitaan sekä 19. että 20. syyskuuta. Vuoden 1893 sivulla uppoaminen on 7. syyskuuta. Jos taustalla on eri kalenterit niin niistä olisi hyvä ainita. --Kospo75 (keskustelu) 4. lokakuuta 2023 kello 17.54 (EEST)
replies: text: Kalenterierohan tuo, mutta 20. syyskuuta on väärin ja vedetty hatusta tässä muokkauksessa. Tuohon aikaan kalenterien ero oli 12 päivää. Siis juliaanisen mukaan 7. ja gregoriaanisen 19. -217.140.209.189 4. lokakuuta 2023 kello 18.14 (EEST)
thread_title: Uppoamispäivä
Keskustelu:Pitkävesi (Kuhmoinen)

message: Kotuksen mukaan ainakin kyläkunnan nimi taipuu "säännöllisesti" eli mm. Otteleella (ei Ottelella) , ja myös Saulo Kepsun "Hämeen kylännimet" näyttäisi suosivan tätä taivutusta (sivu 338) - onko "muurame-taivutukselle" lähdettä vai onko se paikallisessa käytössä? Kapulakone (keskustelu) 5. lokakuuta 2023 kello 16.27 (EEST)
thread_title:  Ottele, taivutus
Keskustelu:Mannerheimin muistolaatta (Latvia)

message: Tämä on artikkeli muistolaatasta eikä rakennuksesta. Poistin rakennusluokan. Pietarissakin on Mannerheimin muistolaatta, eikä sitä ole luokiteltu rakennuksen mukaan. Rakennuksesta muuten kannattaisi tehdä oma artikkeli jos vain aineistoa löytyy. --Abc10 (keskustelu) 5. lokakuuta 2023 kello 17.54 (EEST)
replies: text: Kyllä, juurikin näin, eihän muistolaatat ole rakennuksia tai edes rakennelmia, mutta joku Latvia-luokkakin on tarpeen, ja näköjään olin pistänyt tuommoisen, yritän nyt laittaa paremman. Miikalassa (keskustelu) 9. lokakuuta 2023 kello 12.32 (EEST)
thread_title:  luokka
Keskustelu:Aprikin kartano

message: Ilmeisesti kylän ja siten myös kartanon nimi pitäisi kirjoittaa tarkkeen kera Apriķi (). -217.140.209.189 5. lokakuuta 2023 kello 22.56 (EEST)
replies: text: Suomenkielisissä verkkolähteissä kartano kirjoitetaan ilman tarketta, joten se voidaan katsoa vakiintuneeksi. Olisi hyvä jos joku jaksaisi tutkia suomenkielisiä kirjallisia lähteitä (huom. monikossa). Käytin kuitenkin lähteiden muotoa, kuten muistolaatta-artikkelissakin on käytetty. --Abc10 (keskustelu) 6. lokakuuta 2023 kello 09.18 (EEST)
thread_title: Kylän nimen kirjoitusasu
Keskustelu:Suomen Pankin pääjohtaja

message: Täältä voisi muokata englanninkieliseen wikipediaan tiedon että Erkki Liikanen ei ole enää Suomen Pankin Pääjohtaja. Ei mulla muuta. -- Cimon Avaro 6. lokakuuta 2023 kello 00.15 (EEST)
thread_title:  Osaisiko joku editoida englanninkielistä wikipediaa?
Keskustelu:Musta huumori

message: Mielestäni tämän artikkelin merkittävin osio pitäisi olla ammattikunta-hirtehishuumori. Siis se kuinka joissain ammateissa ei pysty olemaan täysijärkinen laskematta leikkiä vakavilla asioilla. -- Cimon Avaro 6. lokakuuta 2023 kello 00.31 (EEST)
replies: text: Miksi? --Abc10 (keskustelu) 6. lokakuuta 2023 kello 09.21 (EEST)
thread_title:  Kun aiheesta ei voi vaieta.
Keskustelu:Slapstick

message: Itselleni ei tule näkemistäni klipeistä American Pie elokuvasta suoranaisia slapstick gagejä.Voisiko joku valaista minkälaisia elokuvassa esiintyy tai poistaa elokuvan artikkelista lajityypin tyypillisenä eksemplaarina. Muutenkin elokuva on tavallaan aivan väärältä vuosikymmeneltä jotta se nostettaisiin erikseen tähän artikkeliin kun niin monta muuta klassikkoa ei nimeltä mainita lainkaan. Hurja epäsuhta. -- Cimon Avaro 6. lokakuuta 2023 kello 00.53 (EEST)
thread_title:  Voi olla mutta voi olla olemattakin?
Keskustelu:Arvopaperi

message: Arvopaperimarkkinalain 2. luvun 1 §:n viimeisen momentin mukaan Arvopaperina ei kuitenkaan tässä laissa pidetä oikeutta, joka yksin tai yhdessä muiden arvopaperien kanssa tuottaa oikeuden hallita määrättyä huoneistoa, muuta tilaa tai kiinteistöä taikka kiinteistön osaa. Näinpä ollen asunto-osake ei ole arvopaperi kuten artikkelissa kirjoitetaan.  194.89.25.72 6. lokakuuta 2023 kello 09.22 (EEST)
replies: text: Arvopaperin käsite vaihtelee asiayhteyden mukaan. Esimerkiksi Tieteen termipankki määrittelee paperisen asunto-osakkeen arvopaperiksi: asunto-osake --Wähäwiisas (keskustelu) 4. marraskuuta 2023 kello 21.51 (EET)
thread_title:  Virhe artikkelissa
Keskustelu luokasta:Avoimen pelimaailman pelit

message: Olen siirtämässä sivuja luokasta Avoin pelimaailma -pelit tähän luokkaan. -Qalle2 (keskustelu) 6. lokakuuta 2023 kello 17.55 (EEST)
replies: text: Valmis. -Qalle2 (keskustelu) 6. lokakuuta 2023 kello 22.00 (EEST)
thread_title:  Sivujen siirtäminen
Keskustelu:Suomen pelastusalan keskusjärjestö

message: Ehdotan artikkelin nimen muutosta järjestön itse käyttämään muotoon Suomen Pelastusalan Keskusjärjestö (sanojen ensimmäiset kirjaimet kirjoiteaan siis isolla kirjaimella). Vastaava ratkaisu on tehty esimerkiksi artikkelissa Suomen Punainen Risti. Kiitos! MailariX (keskustelu) 6. lokakuuta 2023 kello 18.46 (EEST)
replies: text: Eikö kukaan ota tähän kantaa? Katsokaa artikkeleja Mannerheimin Lastensuojeluliitto, Pelastakaa Lapset, Naisten Valmiusliitto ja aiemmin mainitsemani Suomen Punainen Risti. On vähintään "kohteliasta" käyttää sitä kirjoitusasua mitä järjestö itse noudattaa. MailariX (keskustelu) 8. tammikuuta 2024 kello 00.53 (EET)
thread_title:  Artikkelin nimi, Suomen pelastusalan keskusjärjestö => Suomen Pelastusalan Keskusjärjestö
Keskustelu:Roadman-kulttuuri

message: Arvon IP voisi tarkentaa omaa näkemystään nimestä. Roadmanilla tarkoitetaan yleensä yksittäistä henkilöä, joka toteuttaa sille ominaista kulttuuria. Odotan tarkempia perusteluja. Lisäksi, jos vaivautuisit avaamaan selaimen ja kirjoittaisit sinne roadman kulttuuri löytäisit heti monia lehtiartikkeleita, joissa otsikon nimeä käytettäisiin. Pietiboii (keskustelu) 6. lokakuuta 2023 kello 22.18 (EEST)
replies: text: En edelleenkään ymmärrä miksi tämä muodostaisi poikkeuksen vakiintuneesta nimeämiskäytännöstä, jossa alakulttuurit nimetään edustajan yksikkömuodon mukaan. Mikä artikkelin nimeksi sitten tuleekin, niin toivon sinun jatkossa ymmärtävän, että käyttäjän pitää olla valmis tarvittaessa vastaanottamaan myös omiin luomuksiinsa kohdistuvaa kritiikkiä ja muutosehdotuksia. --2001:999:708:45D9:E98D:235C:2F27:4E8 9. lokakuuta 2023 kello 20.33 (EEST)
replies: text: :Linkkaa minulle toki tuo nimeämiskäytäntö, niin mietin tarkemmin :) Pietiboii (keskustelu) 9. lokakuuta 2023 kello 20.42 (EEST)
thread_title:  Nimi
Keskustelu:Istuminen

message: Onko tosiaankin niin, että "Normaalikasvuisen ihmisen lonkkanivel mahdollistaa vain noin 60 asteen taivutukseen"? Entä kun ihminen kyykistyy alas, eikö lonkka taivu silloin huomattavasti enemmän? Sellaistakin väitetään, että  lonkka taipuisi jopa 120 astetta https://www.fysiomaker.fi/lonkkanivel-ja-sen-liikkuvuus/ Tuolla  väitetään myös, että lonkan taipuminen riippuu mm. nivelsiteiden ja lihasten kireydestä ja että lonkan rajoittunutta liikkuvuutta voidaan tarvittaessa lisätä.
46.132.76.236 7. lokakuuta 2023 kello 08.36 (EEST)
Myös täällä väitetään, että istuessakin on mahdollista ylläpitää hyvää ja ryhdikästä asentoa. https://www.hs.fi/hyvinvointi/art-2000006328626.html  86.114.251.194 10. lokakuuta 2023 kello 01.37 (EEST)
thread_title:  Lonkkanivelen taipuminen
Keskustelu:Asukupuolisuus

message: kyseenalaistaisin nimien luettelun. Voin tosin tulla vakuutetuksi että on asiallistakin, mutta kuitenkin herättäisin pohtimaan onko se tähdellistä tässä artikkelissa ja millä perustein on rajattu ketkä luetellaan artikkelissa. -- Cimon Avaro 7. lokakuuta 2023 kello 09.59 (EEST)
thread_title:  Asukupuolisten luettelu
Keskustelu:Esineellistäminen

message: Onkohan tämä todellakin mitä tavallinen kaduntallaaja tällä sanalla käsittää. Eiköhän normimielleyhtymä löydy pornon ja sensemmoisen piiristä? -- Cimon Avaro 7. lokakuuta 2023 kello 10.25 (EEST)
thread_title:  Jaa, enpäs odottanut...
Keskustelu:Äimäraution siirtolapuutarha

message: Oulun kaupunki on vuokrannut koko alueen siirtolapuutarhayhdistykselle, joka puolestaan välivuokraa palstat mökkiläisille. Palstan haltijalla on siis vuokrasopimus yhdistyksen, ei kaupungin kanssa.  Wellpelko (keskustelu) 7. lokakuuta 2023 kello 10.42 (EEST)
thread_title:  Vuokrasuhde
Keskustelu:Hammaskoru

message: Tämä on aika suppea. Maailmalla on rankempiakin settejä, kuten koko hammaskaluston tai ainakin useamman hampaan rivin käsittävä Grille tyypin setti. Tämä on hyvin siveä suomalainen versiointi. -- Cimon Avaro 7. lokakuuta 2023 kello 10.44 (EEST)
thread_title:  Suppea
Keskustelu:Iskulause

message: Olisiko mielekästä perustaa osio tälläisten luettelemiseksi artikkeliin? Olen aika varma että wikiartikkeleitakin on jopa aika monesta. Mitä mieltä? -- Cimon Avaro 7. lokakuuta 2023 kello 10.59 (EEST)
thread_title:  Näitähän riittää
Keskustelu:Juotosasema

message: Ei mitään syytä mikesi voisi olla vain yksi artikkeli tästä aiheesta. Mutta olen tietysti avoin perusteluille miksi olen väärällä kannalla. -- Cimon Avaro 7. lokakuuta 2023 kello 11.15 (EEST)
thread_title:  En näe
Keskustelu:Kalmasiivous

message: Voisin hyvin kuvitella että suomen ja miksei muidenkin maiden keltainen lehdistö olisi käsitellyt aihetta. Olisiko niihin linkkejä? -- Cimon Avaro 7. lokakuuta 2023 kello 11.26 (EEST)
replies: text: Tässä:

text: *  Ilta-Sanomat: Kuolleen vanhuksen kodissa odotti näky, joka ei unohdu – kalmasiivooja Marko kertoo kaunistelematta, mitä hän työssään kohtaa

text: * Iltalehti: Siivousyritys kertoo järkyttävästä kehityksestä – ”Alle 35-vuotias, jota kukaan ei kaivannut”

text: * Yle: Kun ihminen kuolee kotiinsa, Satu Sinisalo siivoaa jäljet – tällaisia asuntoja hän näkee

text: * YleX: Simo Juurinen: Kalmasiivous vaatii hyvää fyysistä kuntoa

text: * Yle Areena: Kalmansiivooja (tv-ohjelma)

text: --Linkkerparkeskustelu 7. lokakuuta 2023 kello 11.52 (EEST)
thread_title:  Onko erityisiä tapauksia
Keskustelu:Kansalaistiede

message: Tässä voisi hyvin käsitellä sekä clickworkers sivustoja sekä hankkeita joissa elonkorjataan hukkaan meneviä CPU syklejä ihmisten tietokoneilla esimerkiksi GIMPS projektissa. -- Cimon Avaro 7. lokakuuta 2023 kello 11.32 (EEST)
thread_title:  Käsiteltäviä asioita ehdottaisin
Keskustelu:Keskeneräinen teos

message: Teos voi olla pysyvästi keskeneräinen esimerkiksi juuri taiteilijan kuoleman takia, ja voi myös alla keskeneräinen merkityksessä että sitä vielä työstetään eike se vielä ole valmis, vaikka sen onkin määrä joskus valmistua. Jotenkin artikkelissa ehkä pitäisi selventää tätä jakoa. Ehkä voisi jopa kyseenalaistaa joskus valmistuvien teoksien sisällytyksen tähän artikkeliin. -- Cimon Avaro 7. lokakuuta 2023 kello 12.19 (EEST)
replies: text: Muutenkin keskeneräisyys on vähän vaikea määritellä. Esim. Dostojevskilla oli alun perin suunnitelmia tehdä Karamazovin veljeksistä vielä laajempi (!), mutta hän päätyi terveytensä heiketessä kuitenkin julkaisemaan sen tässä muodossa ja teoksen viimeinen luku on nimetty epilogiksi. Onko teos silloin keskeneräinen? -217.140.209.189 7. lokakuuta 2023 kello 12.38 (EEST)
thread_title:  Keskeneräinen ja keskeneräinen
Keskustelu:Kirous

message: Taisivat roomassa kaivertaa kiroukset lyijykääröihin. Hieman mieten myös onko tämä niin lyhyt että tynkämalline olisi perusteltu. Ainakin pitkä tyngäksi. -- Cimon Avaro 7. lokakuuta 2023 kello 12.26 (EEST)
thread_title:  Lyijy
Keskustelu:Kiulu

message: Eikö myös sahtia juoda kiulusta? -- Cimon Avaro 7. lokakuuta 2023 kello 12.29 (EEST)
replies: text: Nyt asia on edes mainittu, mutta laajennusta kaivattaisiin. -217.140.209.189 7. lokakuuta 2023 kello 12.50 (EEST)
replies: text: :Alkoholia voi juoda vaikka ämpäristä, tai mikä nappo nyt käsiin sattuu. Kielitoimiston sanakirjassa tarjottu esimerkki ei välttämättä kuvaa esineen tyypillistä käyttöä. Juoma-astiana usein käytetty vastaava esine on ymmärrykseni mukaan kaksikorvainen, nimitykseltään joko haarikka tai tuoppi. Ja on kannulla muitakin nimiä. Sekaannuksen välttämiseksi jättäisin kiulun sahtikipon nimityksenä pois. Eipä sen käyttö voi paljon sahtialuetta laajempikaan olla.--Matthäus Gehägeberg (keskustelu) 7. lokakuuta 2023 kello 18.43 (EEST)
replies: text: ::No pitänee etsiä lisää lähteitä. Kyllä mielestäni sahdilla ja kiululla jonkinlaista kulttuurista erityisyhteyttä on. Seitsemän veljestä: ”Mutta olivatpa laittaneet sen väkevämmäksi tavallisen talonpojan olutta. Mustanpunaisena kuohui se kiulussa; ja jos kannullisen sitä nielaisit, tunsitpa hieman huimausta aivoissa.” Sahtilaulu: "On saatu sahti – se vahvistaa, ja jalkain tahtia kannustaa. Ei ykskään vahtia toista saa! On mahti maltaalla, soi viulu, kiulu kiertää, yhdessä tanssitaan." () Kimpiastioista pitäisi tehdä nykyistä parempi artikkeli. Tässä opinnäytteessä olisi hyvää lähdemateriaalia sellaiseen, tosin siitäkään en lisää viisastunut sahdin ja kiulun yhteydestä. -217.140.209.189 7. lokakuuta 2023 kello 19.40 (EEST)
replies: text: :::Kiven teksteissä juoma-astiana on yleensä kannu, myös haarikka. Tässä kohtauksessa olut on laskettu tynnyristä  kiuluun ja se on nostettu pöytään, mutta kuvataan, mitä tapahtuu, jos sitä joisi kannullisen. Parveen veljekset vievät kiulun, ja se kiertää. Silloinkin puhutaan, että kiukaalle heitettäisiin kannullisia. Vaikea sanoa, onko mukana henkilökohtaisia juoma-astioita. Matthäus Gehägeberg (keskustelu) 7. lokakuuta 2023 kello 20.46 (EEST)
thread_title:  Tyhmä kysymys
Keskustelu:Kuivahumalointi

message: Meneeköhän taass mainostuksen puolelle? Ja voisiko tämän sisällyttää tai yhdistää johonkin toiseen artikkeliin vai pitääkö sen nyt todellakin olla oma artikkelinsa? -- Cimon Avaro 7. lokakuuta 2023 kello 12.51 (EEST)
thread_title:  Mainostus jne.
Keskustelu:Kukkakimppu

message: Käsittääkseni jonain aikakautena oli hyvin yleistä käyttää kukkia viestien välitykseen, ja taitaa jopa olla kirja jossa kerrotaan mitä mikäkin kukka tarkoittaa. Muistaakseni esimerkiksi keltainen ruusu tarkoittaa että sinulla on salainen ystävä. -- Cimon Avaro 7. lokakuuta 2023 kello 12.54 (EEST)
thread_title:  Kukkien kieli
Keskustelu:Käsinukke

message: Sukkanukke on ohjaus artikkeliin haamuhenkilö. Mutta sukkanukke on myös ihan oikea fyysinen esine jossa sukkaan on kiinnitetty kaksi askartelukaupan silmää, nappia tai huopapalaa. En nyt suoralta kädeltä tiedä miten se pitäisin tähän artikkeliin lisätä, jos mitenkään, mutta juurikin sukkanuken internet käsitteenä käytölle se on keskeinen tosielämän fakta. -- Cimon Avaro 7. lokakuuta 2023 kello 13.09 (EEST)
thread_title:  Sukkanukke
Keskustelu:Könsikäs

message: Eikö todellakaan yleiskielisempää nimitystä löydy? Jotenkin nyppii että tämä on slangisanana wikipediassa. -- Cimon Avaro 7. lokakuuta 2023 kello 13.13 (EEST)
replies: text: On könsikäs päässyt jopa Kielitoimiston sanakirjaan, jossa se on merkitty tyyyliltään leikilliseksi. Ihan toinen vanhempi merkitys sanalle taas on tämä. Ei tämä kyllä ole tarpeellinen artikkeli, sananselityshän tämä vain on. -217.140.209.189 7. lokakuuta 2023 kello 13.25 (EEST)
replies: text: :Wikilinkkien perusteella tämä on ollut miesmallien nimitys aiemmin, niin pitäisin merkittävänä ja sanan historiastakin löytyneisi lähteitä painetuista teoksista.--MAQuire (keskustelu) 7. lokakuuta 2023 kello 13.28 (EEST)
thread_title:  Artikkelin nimi
Keskustelu:Laulu Hiawathasta

message: Robert A. Heinleinin Time Enough for Love romaanin Tale of the Adopted Daughter luku alkaa myös samalla runomitalla. Ja oletus olisi että juuri Longfellowin innoittamana. -- Cimon Avaro 7. lokakuuta 2023 kello 13.23 (EEST)
replies: text: Ei käyttäjien oletuksia Wikipediaan vaan lähteisiin perustuvaa tietoa tai asiantuntijoidenn teorioita. --Abc10 (keskustelu) 7. lokakuuta 2023 kello 15.52 (EEST)
thread_title:  Nippelitieto
Keskustelu:Opintotoiminnan Keskusliitto

message: Opintotoiminnan Keskusliitto on vaihtanut nimeä. Nyt se on Opintokeskus Sivis. Ehdotan nimen muutosta artikkelille. Kiitos! MailariX (keskustelu) 7. lokakuuta 2023 kello 13.34 (EEST)
thread_title:  Opintotoiminnan Keskusliitto => Opintokeskus Sivis
Keskustelu:Mazel tov

message: Kutsun oikeasti perustelemaan merkittävyyttä. Voi olla että meillä on muitakin vastaavia, mutta ilmiselvä merkittävyys ei minulle ole. Shalom, Salaam jne. Okei, toinen noista sinistyi. Hmm. -- Cimon Avaro 7. lokakuuta 2023 kello 14.34 (EEST)
replies: text: Merkittävä.--MAQuire (keskustelu) 7. lokakuuta 2023 kello 14.38 (EEST)

text: Ilmiselvästi merkittävä. Sulla jostain syystä näyttää olevan tekemistä kyseenalaistaa jo vuosia täällä olleita, hyvin lähteistettyjå ja monissa muissa wikipedioissa olevia artikkeleita. En ymmärrä. Pietiboii (keskustelu) 7. lokakuuta 2023 kello 14.46 (EEST)
replies: text: :Tarkemmin ajateltuna peruin. Yleisellä tasolla luulen että tämä on loputon suo jos vastaavat toivotukset otetaan joka kielestä, mutta meh, olkoon tällä kerralla. Heippa heiluvillesi -- Cimon Avaro 7. lokakuuta 2023 kello 15.08 (EEST)
replies: text: ::En ehtinyt tähän aiemmin vastaamaan, mutta kommentoin nyt vielä kuitenkin, että aikoinaan ajattelin tämän olevan tarpeeksi merkittävä siltä pohjalta, että tästä on artikkeli esimerkiksi englanninkielisessä Wikipediassa, ja lieneehän tämä nyt kansainvälisesti vähän tunnetumpi fraasi kuin useimpien kielten vastaavat ilmaisut. Finncle (keskustelu) 7. lokakuuta 2023 kello 19.26 (EEST)
thread_title:  Merkittävyyskeskustelu
Keskustelu:Painokytkin

message: En tiedä miten pitäisi suhtautua matkapuhelimen näppäimistä kirjoittamiseen näinä aikoina. Onhan niitä näppäimellisiä retroharrastajien kännyköitä nykyisinkin, mutta onkohan kuitenkaan tuoreinta ajantasaisinta nykyaikaa? -- Cimon Avaro 7. lokakuuta 2023 kello 15.40 (EEST)
thread_title:  Hassua
Keskustelu:Partaöljy

message: En nyt suoralta kädeltä muista käytäntösivua, mutta minulla on hämärä mielikuva että ohjeiden jakelu wikipediassa ei ole asiaankuuluvaa. Itse olisin toisella kannalla, ja antaisin olla, mutta tosiaan jossain taitaa olla sellainen käytäntö että ei käyttöohjeita, tarkkoja reseptejä jne. Vaikkakin selkeästi tämä on horjuva käytäntö esimerkiksi lemmikkiartikkeleissa. -- Cimon Avaro 7. lokakuuta 2023 kello 15.50 (EEST)
thread_title:  Ohjeistuksesta
Keskustelu:Pitkäikäisimmät eliöt

message: Olen käsittänyt että jotkin eliöt pystyvät säilymään elinvoimaisina pakastettuina tai kuivatettuina. Mitenkähän tämän artikkelin pitäisi suhtautua niihin? -- Cimon Avaro 7. lokakuuta 2023 kello 16.14 (EEST)
thread_title:  Mites pakastetut ja kuivatut
Keskustelu:Apanage-läänitys

message: Artikkelissa todetaan, että suomen kielessä ei ole vastaavaa termiä, mutta sanakirjan mukaan apanage on suomeksi apanaasi [hakusana on ohjaus tähän artikkeliin]. Apanaasi-sanan merkitys on kuitenkin laajempi, sillä ensisijaisesti se tarkoittaa hallitsijasuvun jäsenille valtion varoista maksettavaa määrärahaa, joka lienee näistä keskiajan läänitysapanaaseista kehittynyt käytäntö (, ). Muiden kieliversioiden artikkeleista esim. sv-wikin :sv:Apanage kertoo tästä merkityksestä. Tämä artikkeli pitäisi varmaan siirtää nimelle Apanaasi, mutta silloin näkökulma pitäisi myös muuttaa käsittelemään ensisijaisesti nykyajan ilmiötä. --Risukarhi (keskustelu) 7. lokakuuta 2023 kello 18.37 (EEST)
thread_title:  Suomenkielinen nimitys
Keskustelu:Tietokoneenkorjauskurssi

message: En tule ketun häntä kainalossa vaan tulen sormi suussa. Miksi tämä on merkittävä? -- Cimon Avaro 8. lokakuuta 2023 kello 11.50 (EEST)
replies: text: Koska siihen oli punalinkki Göstan sivulta, siitä seuraten artikkelitoive jonka menin täyttämään toivoen että joku laajentaisi. Odotuksen voi lopettaa ja muutta linkin ohjeukseksi Göstan artikkeliin. --Tappinen (keskustelu) 8. lokakuuta 2023 kello 11.57 (EEST)
Gösta Sundqvistin radio-ohjelmat ovat yhtä merkittäviä kuin hänen (Leevien) levynsäkin. Korkki74 (keskustelu) 8. lokakuuta 2023 kello 12.50 (EEST)

text: Kysymys on kai siitä, onko tästä tarpeeksi kerrottavaa omana artikkelinaan. Merkityn lähteen mukaan Koe-eläinpuisto oli hänen ohjelmistaan tunnetuin, ja siitähän onkin ihan asiallinen joskin puutteellisesti lähteytetty artikkeli. Voi kuitenkin olla, että näiden muiden ohjelmien käsittely onnistuisi myös Göstan omassa artikkelissa. 217.140.209.189 8. lokakuuta 2023 kello 12.58 (EEST)
replies: text: :Onko kukaan tarkistanut, ettei useissa julkaistuissa Sundqvist-elämäkerroissa ym. todellakaan kerrota hänen radio-ohjelmistaan mitään? --Urjanhai (keskustelu) 8. lokakuuta 2023 kello 13.04 (EEST)
replies: text: ::Minulla ei ole kirjaa tässä käsillä, mutta muistelisin, että ainakin Forssin Sundqvist-kirjassa kerrotaan radio-ohjelmien tekemisestä hyvinkin laveasti. Sitä en ulkomuistista pysty sanomaan, käsitelläänkö teoksessa Tietokoneenkorjauskurssia.--Sakramentti-Jaakko (keskustelu) 8. lokakuuta 2023 kello 17.57 (EEST)

text: :Laajensin artikkelia. Pidän ohjelmaa oman artikkelin arvoisena. --Kärrmes (keskustelu) 10. lokakuuta 2023 kello 17.39 (EEST)
thread_title:  Merkittävyys.